Բիզին֊գա

[մինի|Ներկայիս երեք գեղեցկուհիները [Կիտագավա Ուտամարո|Ուտամարոյի կողմից, 1793 թ]]
***Բիզին-գա*** (美人画, «գեղեցիկ մարդու նկար»), ընդհանրական տերմին` գեղեցիկ կանանց (բիզին) նկարների համար ճապոնական արվեստում, հատուկ ուկիյո-է ժանրի փայտյա տպագրության մեջ։

## Սահմանում
Կոձիեն սահմանում է *բիզին-գան* որպես նկար, որը պարզապես «սահմանում է կանանց գեղեցկությունը», իսկ *Համաշխարհային Արվեստի Շինչինո Հանրագիտարանը* (Sincho Encyclopedia of World Art) այն սահմանում է որպես «կնոջ արտաքին գեղեցկության» պատկերում։ Մյուս կողմից, *Գենդայ Նիհոն Բիզին-գա Զենշու Մեյսակու-սեն Այը* (Gendai Nihon Bijin-ga Zenshū Meisaku-sen I) սահմանում է *բիզին֊գան* որպես նկար, որն ուսումնասիրում է «կանանց ներքին գեղեցկությունը»։ Այս պատճառով, *բիզին-գայի* էությունը միշտ չէ, որ կարող է արտահայտվել միայն *բիզինի*` գեղեցկության տիպար հանդիսացող կնոջ պատկերման միջոցով։ Իրականում, ուկիյո-է ժանրի *բիզին֊գայում* կարևոր չէր համարվում, որ նկարը նման լիներ բնորդուհու դեմքի դիմագծերին, և ուկիյո-է ժանրի *բիզին֊գայում* կանանց պատկերումը ոճավորված է ու իրատեսական ​​կերպար ստեղծելու հետ ոչ մի կապ չունի։ Օրինակ, Էդո ժամանակաշրջանի ընթացքում (1603–1867), ամուսնացած կանայք սովորություն ունեին սափրելու իրենց հոնքերը (*[[հիկիմայու]]*), սակայն *բիզին-գայում* կար կանոն՝ հոնքեր նկարել ամուսնացած կանանց դեպքում։

## Պատմություն
Ուկիյո-էն փայտանյութի վրա տպագրությունների և նկարների ժանր է, որն սկզբնավորվել և կիրառության մեջ է եղել Ճապոնիայում 17-րդ դարից մինչև 19-րդ դարը։ Տպագրությունները շատ տարածված էին ճապոնացի առևտրականների և ժամանակի միջին խավի շրջանում։

Էդոյի ժամանակաշրջանից մինչև Մեյջի ժամանակաշրջանը (1868–1912) ուկիյո-է ժանրի մեթոդների տեխնիկական զարգացումն աճել է՝ փորագրության և տպագրության ճշգրտությամբ և օգտագործվող գույների վառ արտահայտությամբ, որոնք զարգացել են տպագրական նոր մեթոդների և սինթետիկ ներկերի ներմուծման միջոցով։ Այս տեխնիկական զարգացումը կարելի է տեսնել նաև ուկիյո-է ժանրի *բիզին֊գայում*, և *բիզին֊գայի* շատ նկարիչներ իրենց ներդրումն են ունեցել ուկիյո-է տեխնիկայի և ոճերի զարգացման մեջ` նպատակ ունենալով առավելագույնի հասցնել նկարիչների ժամանակաշրջանում ապրող իրական գեղեցկության իրատեսական ​​արտահայտությունը։

Գրեթե բոլոր ուկիյո-է արվեստագետները ստեղծել են *բիզին֊գա*, քանի որ այն ժանրի գլխավոր թեմաներից մեկն էր։ Այնուամենայնիվ, մի քանիսը, այդ թվում՝ Ուտամարոն, Սուզուկի Հարունոբուն, Իտո Շինսույը, Տոյոհարա Տիկանոբուն, Ուեմուրա Շյոենը և Թորի Կիյոնագան, նկարագրվել են որպես *բիզին֊գայի* ամենամեծ նորարարներ և վարպետներ:

## Պատկերասրահ

Պատկեր:Eisen1.jpg|Կեյսայ Այզենի *Բիզին֊գան* (1790-1848)
Պատկեր:Suzuki_Harunobu_-_Woman_Visiting_the_Shrine_in_the_Night_-_Google_Art_Project.jpg|Սուզուկի Հարունոբուի «*Գիշերով տաճար այցելող կինը*» (1725–1770)
Պատկեր:Yōshū_Chikanobu_Shin_Bijin_12.jpg|Յոշու Չիկանոբուի *Շին Բիզին*, *Շին Բիզին* շարքից համար 12 (1838–1912)
Պատկեր:Yoshitoshi_-_100_Aspects_of_the_Moon_-_11.jpg|Յոշիտոշիի «*Լուսնի 100 երանգները*» (1839–1892)
Պատկեր:Brooklyn_Museum_-_Two_Women_Standing_from_series_"Tosai_Yuri_Bijin_Awase"_-_Torii_Kiyonaga.jpg|Թորի Կիյոնագայի «*Կանգնած երկու կանայք*»՝ «*Տոսայ Յուրի Բիզին Ավազե*» շարքից (1752–1815)
Պատկեր:Getsumei_rinka_bijin_majiru.jpg|Ցուկիոկա Յոշիտոշիի «Կինը բալենու ծաղիկներով»
Պատկեր:Brooklyn_Museum_-_A_Girl_About_to_Despatch_a_Letter_-_Torii_Kiyomine.jpg|Թորի Կիյոմինեի «*Աղջիկը, որը պատրաստվում է նամակ ուղարկել*» (1786–1868)
Պատկեր:Chokosai_Eisho,_The_Courtesan_Someyama_of_the_Matsubaya_Brothel,_Matsubaya_Someyama,_Contest_of_Beauties_in_the_Gay_Quarters.jpg|«*Մացուբայա տան կուրտիզանուհի Սոմեյաման*», հեղինակ՝ Էյշոսայ Չոկի (գործել է մոտ 1786-1808 թվականներին)
Պատկեր:Murasaki_Shikibu_1876.jpg|*[[Շիկիբու Մուրասակի]]*, «*Կանանց հայելի, հին և նոր*» շարքից, հեղինակ՝ Ցուկիոկա Յոշիտոշիի (1839–1892)

Պատկեր:Harunobu_Bijin_sur_une_véranda.JPG|Սուզուկի Հարունոբուի «Կինը գիշերով» (1765–1770)
Պատկեր:Kiyonaga_bathhouse_women-2.jpg|Թորի Կիյոնագայի «Լոգարանի կանայք» (1752–1815)


## Ծանոթագրություններ

## Հետագա ընթերցում
* 
* 

## Արտաքին հղումներ
* Bijinga artworks *gallery-sakura.com*. .

Կատեգորիա:Արվեստ ըստ երկրի
Կատեգորիա:Գեղեցկություն
Կատեգորիա:Կանայք արվեստի բնագավառում
Կատեգորիա:Ճապոներեն բառեր և արտահայտություններ
Կատեգորիա:Ճապոնիայի արվեստ